2. Ինչ վերաբերում է պարտքի վաճառմանը. պահանջի իրավունքի զիջումը կատարողական վարույթի փուլում օրինական է (ցիվիլիստիկայում այն անվանվում է «պահանջի զիջում ըստ կատարողական թերթի»): Պարտքի վաճառքը ձևակերպվում է ցեսիայի (պահանջի իրավունքի զիջման) պայմանագրով, որը կնքվում է նույն կարգով, որով կնքվել է հիմնական պայմանագիրը (այսպիսով, եթե պայմանագիրը, որի իրականացման արդյունքում երևանյան կազմակերպությունը դարձել է ձեր պարտապանը, ենթակա է պետական գրանցման, ապա ցեսիայի պայմանագիրը ևս ենթակա է պետական գրանցման): Իրավունքի փոխանցման վերաբերյալ պարտապանի համաձայնությունը չի պահանջվում, սակայն պահանջվում է նրան տեղեկացնել: Ընդհանուր առմամբ զիջման իրավունքի հարցը կարգավորվում է ՀՀ Քաղ. օր. 397-405 հոդվածներով: